UAC จับมือ EPS พัฒนาโรงไฟฟ้าชุมชน ต่อยอดผลิต “ก๊าซชีวภาพ”
UAC ร่วมมือ EPS บริษัทในเครือ SCG พัฒนาโครงการโรงไฟฟ้าชุมชนพืชพลังงานแบบก๊าซชีวภาพ พร้อมต่อยอดไปยังการผลิต เพื่อตอบโจทย์แนวทาง Green Energy
UAC ร่วมมือ EPS บริษัทในเครือ SCG พัฒนาโครงการโรงไฟฟ้าชุมชนพืชพลังงานแบบก๊าซชีวภาพ พร้อมต่อยอดไปยังการผลิต เพื่อตอบโจทย์แนวทาง Green Energy
11 เม.ย. 2565

นายชัชพล ประสพโชค ประธานเจ้าหน้าที่บริหารและกรรมการผู้จัดการ บริษัท ยูเอซี โกลบอล จำกัด (มหาชน) หรือ UAC ร่วมกับ นายณัฐวุฒิ สมชัย กรรมการผู้จัดการ บริษัท อีโค่ แพลนท์ เซอร์วิสเซส จำกัด หรือ EPS บริษัทในเครือ SCG ลงนาม MOU เพื่อร่วมมือในการพัฒนาโครงการโรงไฟฟ้าชุมชนพืชพลังงานแบบ ก๊าซชีวภาพ สำหรับนักลงทุนในประเทศ โดยใช้เทคโนโลยี ความรู้และประสบการณ์ของ UAC ที่เป็นผู้นำเรื่อง โรงไฟฟ้าก๊าซชีวภาพจากพืชพลังงาน อาทิเช่น หญ้าเนเปียร์และต้นข้าวโพด พร้อมทั้งยังมีการต่อยอดไปยังการผลิตเป็นสารปรับปรุงดินและน้ำหมักชีวภาพที่เกิดจากวัสดุที่เป็นอินทรีย์ทั้งหมดและอุดมไปด้วยธาตุอาหารจำเป็นสำหรับพืช เพื่อตอบโจทย์แนวทาง Green Energy ตามเป้าหมายของบริษัท